Λάρνακα, 04/04/2025

**Η Lidl Κύπρου συνεχίζει να μετατρέπει την προσφορά σε ανθρωπιστική στήριξη**

**Η εταιρεία στέκεται διαχρονικά στο πλευρό του Κυπριακού Ερυθρού Σταυρού, με μία πολύπλευρη στήριξη που ενισχύει τους δεσμούς της κοινωνικής αλληλεγγύης.**

Η **Lidl Κύπρου**, **πιστή στη διαχρονική της δέσμευση για κοινωνική προσφορά**, στηρίζει για πάνω από μία δεκαετία τον **Κυπριακό Ερυθρό Σταυρό**, μέσω της καθιερωμένης πασχαλινής εκστρατείας «**Easter Loyalty**», προσφέροντας αγάπη σε αυτούς που το χρειάζονται.

Συγκεκριμένα, και αυτό το Πάσχα, **από την** **Παρασκευή 4 μέχρι και το Σάββατο 19 Απριλίου**, με κάθε σκανάρισμα της ψηφιακής κάρτας Lidl Plus, η **Lidl Κύπρου θα προσφέρει 0,20€ στον Κυπριακό Ερυθρό Σταυρό**, για την **στήριξη** **της Υπηρεσίας Διαχείρισης Κρίσεων**.

Η πρωτοβουλία αυτή αποτελεί ένα ακόμα βήμα στην πολύτιμη και μακρόχρονη συνεργασία της Lidl Κύπρου με τον Κυπριακό Ερυθρό Σταυρό, μία συνεργασία που στοχεύει στην ενίσχυση της ικανότητας του οργανισμού να ανταποκρίνεται άμεσα και αποτελεσματικά σε ανθρωπιστικές κρίσεις και έκτακτες ανάγκες.

Μέσα από την **διαχρονική προσφορά της Lidl Κύπρου**, ο **Κυπριακός Ερυθρός Σταυρός** **ενισχύει σημαντικά το εύρος των δράσεών του**, με πιο πρόσφατη την προσθήκη δύο ειδικά διαμορφωμένων οχημάτων στον στόλο του, παρέχοντας άμεση και ασφαλή μεταφορά ανθρωπιστικής βοήθειας στις ευάλωτες ομάδες του πληθυσμού. Επιπλέον, η Lidl Κύπρου καλύπτει μεταξύ άλλων και τις ανάγκες του οργανισμού για είδη πρώτης ανάγκης, ενισχύει τη λειτουργία του Θεραπευτικού Κέντρου Παιδιών «Στέλλα Σουλιώτη» δημιουργώντας χώρους για την ασφαλή ψυχαγωγία και ανάπτυξη δεξιοτήτων των παιδιών, ενώ υποστηρίζει τη διοργάνωση της παγκύπριας κατασκήνωσης του Ερυθρού Σταυρού, ενισχύοντας το πνεύμα εθελοντισμού και κοινωνικής ευαισθησίας στους νέους. Μέσα από την πολύχρονη συνεργασία τους, συνεχίζουν **να δημιουργούν μαζί ένα περιβάλλον ασφάλειας και αλληλεγγύης για όλους**, επιβεβαιώνοντας πως η έμπρακτη αγάπη και η συλλογική δράση μπορούν να διαμορφώσουν ένα καλύτερο μέλλον.

Η **Lidl Κύπρου, εδώ και 15 χρόνια**, με το βλέμμα στραμμένο στα πιο ευάλωτα μέλη της κοινωνίας και τις ανάγκες τους, **στέκεται διαχρονικά στο πλευρό** τους **με συνέπεια και υπευθυνότητα**, στον δρόμο για ένα καλύτερο αύριο.

Το κοινό μπορεί να συμβάλει με τον δικό του τρόπο σε αυτή την προσπάθεια, σκανάροντας την ψηφιακή κάρτα Lidl Plus, μέσω της εφαρμογής, την οποία μπορεί να κατεβάσει δωρεάν από το [App Store,](https://apps.apple.com/gr/app/lidl-plus/id1238611143?l=el) το [Google Play](https://play.google.com/store/apps/details?id=com.lidl.eci.lidlplus&hl=el_419&pli=1)ή το [Huawei App Gallery](https://appgallery.huawei.com/app/C102933829) και κάνοντας γρήγορα και εύκολα εγγραφή.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)